CELEX: 62017CA0483
Language: hr
Date: 2019-04-11 00:00:00
Title: predmet C-483/17: Presuda Suda (treće vijeće) od 11. travnja 2019. (zahtjev za prethodnu odluku koji je uputio Court of Appeal — Irska) — Neculai Tarola protiv Minister for Social Protection (Zahtjev za prethodnu odluku — Građanstvo Unije — Slobodno kretanje osoba — Direktiva 2004/38/EZ — Pravo slobodno se kretati i boraviti na državnom području država članica — Članak 7. stavak 1. točka (a) — Radnici i samozaposlene osobe — Članak 7. stavak 3. točka (c) — Pravo na boravak dulji od tri mjeseca — Državljanin države članice koji je radio u drugoj državi članici tijekom razdoblja od 15 dana — Nesvojevoljna nezaposlenost — Zadržavanje statusa radnika tijekom barem šest mjeseci — Pravo na doplatak za tražitelje zaposlenja (jobseeker’s allowance))

17.6.2019   
            
            
               HR
            
            
               Službeni list Europske unije
            
            
               C 206/3
            
         
      Presuda Suda (treće vijeće) od 11. travnja 2019. (zahtjev za prethodnu odluku koji je uputio Court of Appeal — Irska) — Neculai Tarola protiv Minister for Social Protection
      (predmet C-483/17) (1)
      
      (Zahtjev za prethodnu odluku - Građanstvo Unije - Slobodno kretanje osoba - Direktiva 2004/38/EZ - Pravo slobodno se kretati i boraviti na državnom području država članica - Članak 7. stavak 1. točka (a) - Radnici i samozaposlene osobe - Članak 7. stavak 3. točka (c) - Pravo na boravak dulji od tri mjeseca - Državljanin države članice koji je radio u drugoj državi članici tijekom razdoblja od 15 dana - Nesvojevoljna nezaposlenost - Zadržavanje statusa radnika tijekom barem šest mjeseci - Pravo na doplatak za tražitelje zaposlenja (jobseeker’s allowance))
      (2019/C 206/03)
      Jezik postupka: engleski
      
         Sud koji je uputio zahtjev
      
      Court of Appeal
      
         Stranke glavnog postupka
      
      
         Tužitelj: Neculai Tarola
      
         Tuženik: Minister for Social Protection
      
         Izreka
      
      Članak 7. stavak 1. točku (a) i stavak 3. točku (c) Direktive 2004/38/EZ Europskog parlamenta i Vijeća od 29. travnja 2004. o pravu građana Unije i članova njihovih obitelji slobodno se kretati i boraviti na državnom području država članica, o izmjeni Uredbe (EEZ) br. 1612/68 i stavljanju izvan snage direktiva 64/221/EEZ, 68/360/EEZ, 72/194/EEZ, 73/148/EEZ, 75/34/EEZ, 75/35/EEZ, 90/364/EEZ, 90/365/EEZ i 93/96/EEZ treba tumačiti na način da državljanin države članice koji je koristio svoje pravo na slobodno kretanje, koji je u drugoj državi članici postao radnik u smislu članka 7. stavka 1. točke (a) te direktive, zbog rada koji je tamo obavljao tijekom razdoblja od dva tjedna ali ne na temelju ugovora o radu na određeno vrijeme, prije nego je postao nesvojevoljno nezaposlen, zadržava status radnika u dodatnom razdoblju od barem šest mjeseci u smislu tih odredbi, pod uvjetom da se prijavio kao tražitelj zaposlenja u nadležnom uredu za zapošljavanje.
      Na sudu koji je uputio zahtjev je da odredi ima li posljedično navedeni državljanin, primjenom načela jednakog postupanja zajamčenog u članku 24. stavku 1. Direktive 2004/38, pravo na ostvarenje davanja socijalne pomoći, ili po potrebi, davanja socijalne sigurnosti kao da se radi o državljaninu države članice domaćina.
      
         (1)  SL C 347, 16. 10. 2017.